Jabarkan April dari 2022 di Malaysia dalam bahasa melayu

1 April - Radio Televisyen Malaysia menyambut ulangtahunnya yang ke-76.

3 April - Pandemik COVID-19 di Malaysia:

Seramai 52,449 kanak-kanak berusia lima hingga 11 tahun sudah mendapatkan suntikan vaksin di Pahang menerusi Program Imunisasi COVID-19 Kebangsaan Kanak-kanak (PICKids) sehingga 30 Mac.

4 April - Amanat Lebuhraya Rakyat Berhad (ALR) mengumumkan akan mengambil alih empat konsesi lebuh raya  Lebuhraya Shah Alam (KESAS), Sistem Pengurusan Air Banjir dan Terowong (SMART), Lebuhraya Skim Penyuraian Trafik Kuala Lumpur Barat (SPRINT) dan Lebuhraya Damasara-Puchong (LDP).

6 April - Penyanyi nombor satu negara, Siti Nurhaliza, sohor kini di Twitter apabila namanya tersenarai Top 100 Most Awarded Musicians of All-Time oleh The Artist Museum, dengan berjaya menduduki tempat ke-27 dengan jumlah 329 anugerah yang pernah diterimanya sepanjang berada dalam industri muzik tanah air.

18 April - Kerani, Sam Ke Ting dibenar oleh Mahkamah Rayuan untuk merayu keputusan Mahkamah Tinggi yang menjatuhkan hukuman penjara enam tahun dan denda RM6,000 kerana memandu secara melulu yang menyebabkan kematian lapan remaja menaiki basikal lajak pada 2017.

20 April - Presiden Umno Ahmad Zahid Hamidi telah memfailkan saman fitnah terhadap bekas perdana menteri Mahathir Mohamad.

23 April - Seramai 709 bekas kakitangan Perwaja Steel menerima pampasan secara keseluruhan sebanyak RM8.645 juta selepas ditamatkan perkhidmatan pada November 2014.

25 April - Bekas perdana menteri Najib Razak telah mengemukakan 94 alasan dalam petisyen rayuannya tentang mengapa beliau harus dibebaskan daripada tuduhan menyeleweng RM42 juta dana SRC International Sdn Bhd.

29 April – Bank Negara Malaysia menganugerahkan lesen bank digital kepada lima konsortia, iaitu Boost Holdings dan RHB Bank, GXS Bank dan Kuok Brothers, Sea Limited dan YTL Digital Capital untuk bank utama, dan AEON Financial Service, AEON Credit Service and MoneyLion, KAF Investment Bank untuk bank-bank Islam.

30 April - Johor Darul Ta’zim (JDT) melakar sejarah mara ke pusingan 16 terbaik Liga Juara-juara Asia (ACL) setelah menewaskan juara dua kali, Ulsan Hyundai 2-1 di Stadium Sultan Ibrahim.